2.pielikums
Ministru kabineta
2015.gada 14.jūlija
noteikumiem Nr.402

**Projektu atlases kritēriji pasākumā "Produktīvi ieguldījumi akvakultūrā"**

|  |  |  |  |  |
| --- | --- | --- | --- | --- |
| Nr.p.k. | Kritēriju grupa | Kritērijs | Punktu skaits kritērijā | Maksimāli iespējamais punktu skaits grupā |
| 1. | Attiecināmo izmaksu, kas sekmē horizontālo prioritāti "Ilgtspējīga attīstība", attiecība pret kopējām projekta attiecināmajām izmaksām | Recirkulācijas sistēmas un to sastāvdaļas | 0,4 punkti par katru 1 procentu | 30 |
| Caurplūdes baseini, kas aprīkoti ar ūdens attīrīšanas iekārtām | 0,2 punkti par katru 1 procentu |
| 2. | Projektā paredzēta būvniecība\* | Būvprojekts ar atzīmi būvatļaujā par projektēšanas nosacījumu izpildi iesniegts kopā ar projekta iesniegumu | 10 | 10 |
| Būvatļauja vai paskaidrojuma raksts/apliecinājuma karte ar būvvaldes atzīmi par būvniecības ieceres akceptu iesniegta kopā ar projekta iesniegumu | 5 |
| 3. | Veiktās nodokļu iemaksas | Atbalsta pretendenta pēdējā noslēgtajā gadā veiktās valsts sociālās apdrošināšanas iemaksas vidēji uz vienu pēdējā noslēgtajā gadā nodarbināto (t. sk. pašnodarbināto) personu dalītas ar 100\*\* | Atbilstoši aprēķinātajam koeficientam | 20 |
| 4. | Saražotā akvakultūras produkcija | Atbalsta pretendenta ieņēmumi no saražotās akvakultūras produkcijas pēdējā noslēgtajā gadā | 1 punkts par katriem 200 *euro* | 20 |
| 5. | Teritorijas attīstības indekss | Atbalsta pretendenta projekta (arī iekārtas uzstādīšana esošā būvē) īstenošanas vietas teritorijas attīstības indekss novadam (ja tas ir negatīvs)\*\*\* | Atbilstoši aprēķinātajam koeficientam | 15 |
| **Kopā** | **95** |
| **Minimālais punktu skaits, lai pretendētu uz atbalstu, ir 10 punkti** |

Piezīmes.
1. \* Kritēriju aprēķina, izmantojot šādu formulu:

A = B x C / D, kur

A – punktu skaits, kas aprēķināts, ņemot vērā būvniecības proporciju pret kopējiem attiecināmiem projekta izdevumiem;
B – punktu skaits kritērijā pēc iesniegto dokumentu veida;
C – projektā paredzētie būvniecības izdevumi (*euro*);
D – projekta kopējie attiecināmie izdevumi (*euro*).
Punktus piešķir par vienu kritēriju grupā.

2. \*\* Kritēriju aprēķina, izmantojot šādu formulu:

A = B / C / 100, kur

A – punktu skaits, kas aprēķināts, ņemot vērā pretendenta pēdējā noslēgtajā gadā veiktās valsts sociālās apdrošināšanas iemaksas (attiecībā uz zemnieku un zvejnieku saimniecību – arī zemnieku un zvejnieku saimniecības īpašnieka par sevi veiktās iemaksas) vidēji uz vienu pēdējā noslēgtajā gadā nodarbināto (t. sk. pašnodarbināto);
B – pretendenta pēdējā noslēgtajā gadā veiktās valsts sociālās apdrošināšanas iemaksas;
C – vidējais pēdējā noslēgtajā gadā nodarbināto (t. sk. pašnodarbināto) skaits.
Kritērija aprēķinā izmanto VID datubāzes datus.

3. \*\*\* Kritēriju aprēķina, izmantojot šādu formulu:

A = B x (–10), kur

A – punktu skaits, kas aprēķināts, ņemot vērā teritorijas attīstības indeksu;
B – teritorijas attīstības indekss novadā, kurā notiks projekta īstenošana (būvniecība, iekārtu uzstādīšana esošā būvē).